Odense Adresse-Contoirs Efterretninger, 1845-09-15
Blandinger. Kongens Reise. Ankomsten til Husum. Den 3 ds. Kl. 8 om Aftenen, hedder det i Altonaer Mercur, af 8 ds., ankom Hs. Majestæt hertil, og under Klokkernes Ringning modtoges Allerhøistsamme af Jndvaanernes Hurraraab. Da Hs. Maj. var ankommen til Slottet, bødes han velkommen af en Skare unge Piger, som, forsynet med Blomsterguirlander, havde opstillet sig paa Trappen, og en Deel af dem modtog den elskede Konge med en Sang. - Om Aftenen var der et stort Fakkeltog af Borgerne, og deres Ordfører, Senator Rehder tilkjendegav Hs. Majestæt Borgernes Følelser og omtalte saaledes, at Husums Borgere og Jndvaanere havde ikke forsamlet sig for at fremkomme med særskilte Bønner, Ønsker og Andragender, men tvertimod for at lægge de Følelser paa Deres urokkelige Kjærlighed, Troskab og Hengivenhed for Dagen, hvormed de allerede havde hilst Hs. Maj. ved Allerhøistsammes Jndtog i Byen. - Hs. Majestæt takkede derpaa fordet venlige Sindelag og de gode Ønsker, som Husum merne paa Ny lagde for Dagen, og han kunde til Gjengjæld forsikkre, at Staden Husum laae ham særdeles paa Hjerte, han haabede og ønskede, at det paatænkte Havneanlæg snart og i dets hele Omfang vilde blive udført, og naar Staden Husums Vel væsentlig derved fremmedes, hvilket han baade haabede og ønskede, saa vilde det glæde ham særdeles meget. - Den 4de Kl. 8 Morgen kjørte Hs. Majestæt til Flensborg=Husum-Chausseen, for at tage den i Øiesyn, og Allerhøistsamme besaae ogsaa de med Havneanlæget i Forbindelse staaende Localiteter. Hs. Majestæt besaae dem med den største Opmærksomhed, og der er ingen Tvivl om, at Havne anlægget vil begynde til Foraaret. Om Eftermiddagen Kl. 2 kjørte Hs. Majestæt herfra til Friedrichsstadt, ledsaget af den herværende ridende Garde, som ogsaa ledsagede Hs. Majestæt hertil. Paa Zingelen og Skibsbroen havde Borgerne opstillet sig, for endnu engang ved Afreisen at bevidne den elskede Konge deres Hengivenhed. - Ved sin Nærværelse i Heide udnævnte Hs. Maj. Kongen den constituerede Landfoged Bøisen til virkelig Landfoged i Norddithmarsken. J Syddithmarsken besaae Majestæten den nye Kong, og gav den Navnet Kong Christians Koog." Den er i meget kort Tid bleven inddiget og til Beviis paa sin Tilfredshed med Planen til dette Værk og med dets Udførelse, udnævnte Kongen Digeinspecteur Christensen, R. af D., til Dannebrogsmand, og Kammerraad Schnepel til Ridder af Dannebroge. - J Glückstadt besaae Kongen det nye Havneanlæg og udbragte ved Middagstaflet en Skaal for Staden Glückstads Vel idet Allerhøistsamme yttrede, at han sikkert ventede, at Yderhavnen vilde blive fuldendt næste Aar. Den 8de om Aftenen Kl. 7 ankom Hs. Majestæt under Kanonernes Torden, ledsaget af Statholderen, til Banegaarden i Altona, hvor Allerhøistsamme modtoges af Statsraad Borgermester Behn, som constitueret Overpræsident i Staden. Ved Banegaarden var Borgergarden til Hest opstillet, og Haandværks mesterne havde ogsaa indfundet sig med deres Faner og med Musik, og Jubelraab tonede, da Kongen kjørte bort fra Jernbanen i sin Vogn. Raabene vedvarede, medens Majestæten, escorteret af Borgergarden, kjørte ad den med Beegkrandse oplyste Vei til Rainvilles Hotel. Ved sin Ankomst dertil takkede Majestæten med huldrige Ord for den ham til Deel blevne venlige Modtagelse i Altona, og trak sig tilbage i sine Gemakker, efterat Allerhøistsamme havde givet Stadens Honoratiores og de accrediterede Consuler Audients. Den 9de besaae Kongen forskjellige offentlige Anstalter. Om Middagen var der Taffel i Rainvilles Hotel og om Aftenen vilde Hs. Majestæt besøge Theatret. - Hs. Majestæt Kongen besøgte i Onsdags Aftes Hamborgs Stadt-Theater" og blev modtagen med almindelig Jubel. En ubeskrivelig Menneskemasse var forsamlet paa Gaderne og udenfor Theatret, og overalt hilsedes Hs. Majestæt med Hurraraab.